ต้องตั้งครรภ์อีกกี่เดือนค่ะ ถึงจะตรวจว่าลูกในท้องมีอาการผิดปกติหรอไม่ เช่นดาวน์ซินโดรม ออทิสติก อะไรแบบนั้นค่ะ
สวัสดีค่ะ ความผิดปกติของทารกในครรภ์ บางอย่างก็สามารถตรวจพบได้ตั้งแต่อยู่ในครรภ์ บางอย่างก็ไม่สามารถตรวจได้หากเป็นกรณีที่มีความผิดปกติของโครโมโซม เช่น กลุ่มอาการดาวน์ซินโดรม (Trisomy 18) กลุ่มอาการเอ็ดเวิร์ด (Trisomy 18) กลุ่มอาการพาทัว (Trisomy 13) หรือการมีความผิดปกติทางรูปร่าง ทั้งอวัยวะภายนอกและอวัยวะภายใน ก็จะสามารถตรวจเจอได้จากการทำอัลตราซาวด์หรือจากการตรวจเลือด หรือการเจาะน้ำคร่ำค่ะ ทั้งนี้ สำหรับการตรวจเลือดเพื่อหาความผิดปกติของโครโมโซม ก็จะสามารถเริ่มตรวจได้ตั้งแต่อายุครรภ์ประมาณ 11 สัปดาห์ค่ะ อย่างไรก็ตาม การตรวจหากความผิดปกติต่างๆ นั้น ไม่สามารถตรวจหาเจอได้ 100% ค่ะ นอกจากนี้ ยังขึ้นอยู่กับความรุนแรงของความผิดปกติด้วย โดยหากีความผิดปกติที่รุนแรง เช่น พิการรุนแรง อวัยวะขาดชัดเจน ก็จะสามารถเห็นได้จากการตรวจคัดกรองตั้งแต่อายุครรภ์น้อยๆ แต่ส่วนในความผิดปกติที่ไม่รุนแรง เช่น มีความพิการของอวัยวะที่มีขนาดเล็ก หรือการทำงานของหัวใจผิดปกติ ก็อาจต้องรอจนกว่าจะมีอายุครรภ์มากกว่านี้ค่ะสำหรับความผิดปกติบางอย่างที่ไม่สามารถตรวจเจอได้ตั้งแต่อยู่ในครรภ์ ต้องรอให้ทารกคลอดหรือเจริญเติบโตซักระยะก่อนค่ะ เช่น โรคออทิสติก การมีหูหนวก เป็นต้น